cyanic-selkie/wikianc huggingface dataset:
Lokan tekojärvi
Sompion aapamaan jääminen veden alle sai kritiikkiä paitsi alueen asukkailta myös ulkopuolisilta luonnonsuojelijoilta kuten Urpo Häyriseltä ja Pentti Linkolalta. Järven alle jäivät Korvasen, Rieston ja Mutenian kylät sekä lukuisat aavat, joista yksi oli Suomen ja Euroopan siihen saakka pinta-alaltaan suurin aapasuo, Posoaapa
Järven saaria ovat Muotkarova, Kotiselkä, Kaitakumpu, Kiimakumpu, Matkusmaa, Pilliranta, Puljusaari, Sokka-Matkusmaa, Kuukkelinmaa sekä Lakkaasaari.
Rantojen puhdistus
Lokan ja Porttipahtaan tekojärvien alle on jäänyt kantoja ja muuta puumateriaalia, jota on etenkin 2000-luvulla alettu korjata pois. Pääsääntöisesti ranta-alueilta on kerätty pois puumateriaalia matalan vedenpinnan aikana. Syntyneet puu- ja kantokasat on poltettu paikan päällä, sillä puita ei ole voinut hyödyntää energiataloudessa niiden sisältämän hiekan ym. takia.
Vesistösuhteet
Järvi sijaitsee Kemijoen vesistössä (vesistöaluetunnus 65) Luiron valuma-alueen (65.9) Lokan tekojärven alueella (65.93), jonka Lokan tekojärven lähialueeseen (65.931) järvi kuuluu.
Aiheesta muualla
Dokumentteja ja ohjelmia
Bakun olympiastadion
Bakun olympiastadion on Bakussa Azerbaidžanissa sijaitseva yleisurheilu- ja jalkapallostadion. Stadionin yleisökapasiteetti 68 700 ja se toimii Azerbaidžanin jalkapallomaajoukkueen kotikenttänä. Se oli vuoden 2015 Euroopan kisojen päänäyttämö, jolla järjestettiin kisojen yleisurheilukilpailut, avajais- ja päättäjäisseremoniat. Stadion oli yksi vuoden 2020 Jalkapallon Euroopan-mestaruuskilpailujen pelipaikoista.
Jalkapallon Euroopan-mestaruuskilpailut 2020
Stadionilla pelattiin seuraavat ottelut:
Judith Leyster
pienoiskuva|Omakuva suunnilleen vuonna 1630. Judith Leyster (1609–1660) oli alankomaalainen taidemaalari, joka maalasi laatukuvia, asetelmia ja henkilökuvia. Hän oli Frans Halsin oppilas, ja seurasi taidokkaasti tämän käsitys- ja maalaustapaa. Leyster oli naimisissa vuodesta 1636 taidemaalari J. M. Molinaerin kanssa.
Kilikiti
Kilikiti (kirikiti, samoalainen kriketti) on yksi kriketin versioista. Se kehittyi 1800-luvulla Samoalla, jossa kriketin olivat tehneet tutuksi brittiläiset lähetyssaarnaajat. Kilikiti levisi pian myös muualle Polynesiaan. Lajia pidetään nykyään Samoan kansallisurheilulajina. Kilikiti on suosittua myös Uudessa-Seelannissa.
Kriketin tavoin kilikitissä on portti eli hila (wicket), jota puolustaa kaksi pelaajaa. Kaikkiaan joukkueessa on 10–20 pelaajaa, jotka voivat edustaa eri ikäryhmiä ja sukupuolia. Maila on noin metrin pituinen; sen painava kolmikulmainen pää antaa lyönnille voimaa ja kädensija on päällystetty kookoskuidulla.
The New Zealand Kilikiti Association on standardisoimassa kilikitin sääntöjä.
Mâlain
Mâlain on kunta itäisessä Ranskassa Côte-d'Orin departementissa Burgundi-Franche-Comtén alueella.
Nähtävyyksiä
Kylän näkymää hallitsee korkealla mäellä oleva linna Château de Mâlain. Linnaa on entisöity vuodesta 1984 lähtien.
Richie Sambora
Richard Stephen ”Richie” Sambora (s. 11. heinäkuuta 1959 Perth Amboy, New Jersey, Yhdysvallat) on yhdysvaltalainen muusikko, lauluntekijä ja tuottaja. Sambora tunnetaan parhaiten urastaan rockyhtye Bon Jovin kitaristina vuosina 1983–2013. Hän on myös säveltänyt suurimman osan yhtyeen kappaleista laulaja Jon Bon Jovin kanssa. Bon Jovin jäsenenä Sambora on myynyt yli 130 miljoonaa levyä ja voittanut muun muassa Grammy-palkinnon vuonna 2007. Vuonna 2018 hänet nimitettiin yhtyeen jäsenenä Rock and Roll Hall of Fameen.
Bon Jovin ohella Sambora on levyttänyt kolme sooloalbumia, Stranger in This Town (1991), Undiscovered Soul (1998) ja Aftermath of the Lowdown (2013). 2010-luvulla erottuaan Bon Jovista hän on esittänyt ja levyttänyt nimellä RSO tunnettuna duona yhdessä nykyisen seurustelukumppaninsa, kitaristi Orianthin kanssa. Samboran ja Orianthin ensimmäinen albumi Radio Free America julkaistiin vuoden 2018 toukokuussa.
Lapsuus ja nuoruus
Richard Stephen Sambora syntyi 11. heinäkuuta 1959 New Jerseyn Perth Amboyssa. Hänen äitinsä Joan Sambora (o.s. Sienila) oli sihteeri ja isä Adam C. Sambora tehtaanjohtaja. Samboran suvun juuret ovat peräisin Puolasta, ja hän sai lapsena katolisen kasvatuksen. Sambora varttui New Jerseyn Woodbridgessä, jossa hän suoritti high schoolin valmistuen vuonna 1977. High schoolissa Sambora myös pelasi koripalloa koulunsa joukkueessa.
Sambora aloitti harmonikan soittamisen ollessaan kuusivuotias. Kitaransoitosta hän kiinnostui vasta myöhemmin, kaksitoistavuotiaana. Nuorena Samboran innoittajina kitaransoiton saralla toimi etenkin blues ja 1960-luvun rock and roll. Hänen keskeisimpiä esikuviaan olivat The Beatles, Eric Clapton, Jimi Hendrix, Jeff Beck, Stevie Ray Vaughan, Johnny Winter, Jimmy Page, Joe Perry, Joe Kmiecik, George Harrison ja B.B. King. Myös espanjalainen klassinen musiikki teki häneen vaikutuksen. Kitaran ohella Sambora on soittanut muun muassa rumpuja, bassoa, saksofonia ja pianoa. Hän esiintyi ensimmäisen kerran yleisön edessä teini-iässä soittaessaan katolisen nuorisojärjestön järjestämissä tanssiaisissa.
Eräs varhaisimpia Samboran yhtyeitä oli Message, joka julkaisi yhden indie-albumin Mercy vuonna 1980. Messagessa soitti myös Bon Jovin alkuperäinen basisti Alec John Such. Albumi on sittemmin julkaistu uudelleen vuonna 1995 nimellä Message ja vuonna 2000 nimellä Lessons. Messagen ohella Sambora soitti myös Mercy-yhtyeessä, joka teki levytyssopimuksen Led Zeppelinin levy-yhtiö Swan Song Recordsin kanssa. Toinen Samboran varhaisista levytyssopimuksen solmineista yhtyeistä oli Duke Williams & the Extremes.
Sambora soitti nuorena myös improvisointikokoonpanossa Richie Sambora & Friends, joka esiintyi New Jerseyn paikallisilla klubeilla. Ollessaan 19-vuotias Sambora oli erään newjerseyläisen klubin osaomistaja, ja lisäksi hänellä oli oma indie-levy-yhtiö Dream Disc Records. Samboran musiikillisen uran ensimmäinen ammatillinen kiertue oli vuonna 1980, jolloin hän kiersi yhtyeineen Joe Cockerin lämmittelijänä. 1980-luvun alussa hän osallistui myös Kiss-yhtyeen koesoittoihin ja oli ehdokas yhtyeestä eronneen Ace Frehleyn korvaajaksi, mutta ei tullut valituksi.
Bon Jovi
Vuonna 1983 Sambora liittyi Bon Jovin kitaristiksi. Hän oli vaikuttunut yhtyeestä nähtyään sen soittaman klubikeikan, ja tapasi heidät keikan jälkeen. Sambora ystävystyi nopeasti yhtyeen laulaja Jon Bon Jovin kanssa ja ehdotti yhteistyötä. Yhtyeen ensimmäinen studioalbumi Bon Jovi julkaistiin vuoden 1984 tammikuussa. Samboran ja Jon Bon Jovin yhteistyö lauluntekijöinä syntyi jo Bon Jovi -albumin myötä, ja he kirjoittivat albumille yhdessä neljä kappaletta. Yhtyeen toiselle albumille 7800° Fahrenheit Sambora kirjoitti muun muassa singlen ”The Hardest Part Is the Night” yhdessä Bon Jovin ja kosketinsoittaja David Bryanin kanssa. 7800° Fahrenheit saavutti ensimmäisenä Bon Jovi -albumina kultalevyn myyntirajan Yhdysvalloissa vuoden 1985 lokakuussa. thumb|260px|right|Sambora soittamassa kaksikaulaista [[Fender Telecasteria Bon Jovin konsertissa Barcelonassa vuonna 2008.]] Bon Jovi teki läpimurtonsa vuonna 1986 albumilla Slippery When Wet. Sambora, Jon Bon Jovi sekä lauluntekijä Desmond Child kirjoittivat Slippery When Wetille ja yhtyeen neljännelle albumille New Jersey lukuisia hittikappaleita. Slippery When Wet, New Jersey sekä yhtyeen kaksi mittavaa mutta raskasta maailmankiertuetta tekivät Bon Jovista yhden 1980-luvun suosituimmista rockyhtyeistä. Merkittävimpiä Samboran ja Bon Jovin kirjoittamista kappaleista olivat muun muassa ”You Give Love a Bad Name” (Billboard Hot 100 -listan 1.), ”Wanted Dead or Alive” (7.), ”Livin’ on a Prayer” (1.) ja ”I’ll Be There for You” (1.). Kaksi kaupallisesti menestynyttä albumia kiertueineen kuitenkin polttivat yhtyeen nopeasti loppuun, ja yhtyeen uran jatko oli epävarma sen jättäytyessä tauolle vuonna 1990. Ristiriitojen selvittäminen kuitenkin onnistui, ja Bon Jovi palasi vuonna 1992 albumin Keep the Faith myötä.
Samboran musiikillisen uran hidasteena on ajoittain ollut hänen alkoholisminsa. Hän hakeutui vieroitushoitoon muun muassa vuonna 2011 kesken Bon Jovin kiertueen. Samboran vieroitushoidon aikana hänen tilallaan yhtyeen kitaristina soitti 13 konsertin ajan Phil X. Sambora palasi lopulta soittamaan kiertueen loppuun.
Vuonna 2013 Sambora jättäytyi 20 konsertin jälkeen pois Bon Jovin Because We Can Tour -kiertueelta. Yhtye ilmoitti poisjäämisen johtuvan henkilökohtaisista syistä, ja Sambora kertoi haastattelussa haluavansa viettää enemmän aikaa tyttärensä kanssa, jonka elämästä hän oli yhtyeeseen sitoutumisensa vuoksi ollut paljon sivussa. Bon Jovi tiedotti, ettei Sambora esiintyisi yhtyeen kanssa kiertueen Pohjois-Amerikassa järjestetyn osion jälkeen. Sambora sen sijaan vakuutti, että erimielisyydet ja ongelmakohdat hänen ja muun yhtyeen välillä järjestyisivät, ja ettei hän ole varsinaisesti eronnut yhtyeestä. Samboran tilalle Because We Can -kiertueen lopuksi pestattiin myös vuoden 2011 kiertueella häntä sijaistanut Phil X.
Jon Bon Jovi vahvisti vuoden 2014 marraskuussa pitkään liikkuneen huhun ja kertoi, ettei Sambora enää tulisi palaamaan yhtyeeseen. Sambora kuitenkin esiintyi yhtyeen kanssa vuoden 2018 huhtikuussa, kun yhtye nimitettiin Rock and Roll Hall of Fameen.
Sooloartistina
Samboran ensimmäinen sooloalbumi Stranger in This Town julkaistiin vuoden 1991 syyskuussa. Hän oli levyttänyt albumin Bon Jovin ollessa tauolla, ja se oli musiikilliselta tyyliltään hyvin bluesvaikutteinen poiketen Bon Jovin rockista. Stranger in This Town nousi Yhdysvalloissa Billboard 200 -albumilistan sijalle 36, ja Britannian albumilistalla se oli korkeimmillaan sijalla 20. Muun muassa Eric Clapton, eräs Samboran suurimmista esikuvista, vieraili albumilla. Stranger in This Townin tiimoilta Sambora teki myös lyhyen Yhdysvaltain-kiertueen, jolla soittivat hänen Bon Jovi -yhtyetoverinsa Tico Torresin ja David Bryanin lisäksi basisti Tony Levin, kitaristi Dave Amato ja multi-instrumentalisti Crystal Taliefero.
Vuonna 1998 Sambora julkaisi toisen sooloalbuminsa Undiscovered Soul (1998). Albumin tuotti Don Was, ja se nousi Billboardin albumilistan sijalle 174. Britanniassa sen sijoitus oli 24. Undiscovered Soul -kiertueella Sambora konsertoi Japanissa, Australiassa ja Euroopassa kitaristi Richie Supan, rumpali Ron Wikson, basisti Kasim Sultonin, kosketinsoittaja Tommy Mandelin, perkussionistien Everett Bradleyn, Gioia Brunon ja Crystal Talieferon kanssa.
Sambora ilmoitti vuonna 2012 Twitter-tilillään, että hänen kolmas albuminsa Aftermath of the Lowdown oli valmistunut. Aftermath of the Lowdownin tuotti Luke Ebbin, joka oli vastannut myös Bon Jovin Crush (2000)- ja Bounce (2002) -albumien tuottamisesta. Albumin julkaisi Dangerbird Records vuoden 2012 syyskuussa, ja se nousi Yhdysvalloissa Billboardin rockalbumien listalla sijalle 10.
Vuonna 2014 Sambora tapasi Orianthin, joka liittyi kitaristiksi Samboran soolokiertueelle. Kesällä 2016 he kiersivät Etelä-Amerikassa, Australiassa ja Bad Companyn lämmittelijänä Englannissa nimellä RSO. Syyskuussa 2017 ilmestyi RSO:n ensimmäinen EP, viiden laulun Rise.
Yksityiselämä
Sambora avioitui näyttelijä Heather Locklearin kanssa 17. joulukuuta 1994 Pariisissa, Ranskassa. Heidän avioliittonsa päättyi helmikuussa 2006 Locklearin hakiessa avioeroa. Heidän avioeronsa astui virallisesti voimaan vuonna 2007. Parilla on yksi vuonna 1997 syntynyt tytär.
Samboran isä Adam menehtyi keuhkosyöpään 21. huhtikuuta 2007.
Sambora on ajoittain paininut vakavienkin alkoholiongelmien kanssa. Hän hankkiutui vieroitushoitoon vuoden 2007 kesällä päästäkseen eroon alkoholiongelmistaan, mutta hän katkaisi hoitonsa jo viikon jälkeen. Hänet pidätettiin rattijuopumuksesta Kalifornian Laguna Beachissä vuoden 2008 maaliskuussa, jolloin hän kyyditsi autossaan tyttöystäväänsä, tytärtään ja tämän ystävää.
Juudan kuningaskunta
Juudan kuningaskunta (myös lyhyemmin Juuda) sijaitsi noin vuosien 920 eaa. ja 597 eaa. välillä Palestiinan eteläosassa Juudean eli Juudan historiallisella alueella. Nimensä kuningaskunta sai Juudan heimosta; Raamatun mukaan sen alue koostui Juudan ja Benjaminin heimojen asuma-alueista. Juudan kuningaskunta oli Israelin kuningaskunnan ohella toinen pääosin juutalaista uskontoa noudattanut valtakunta.
Raamatun kertomuksen mukaan Juudan kuningaskunta syntyi, kun yhtenäisen Israelin kuningas Salomon kuoleman (926–922 eaa.) jälkeen Jerobeam I sai valtakunnan pohjois- ja keskiosat alaisuuteensa ja Salomon poika Rehabeam jäi hallitsemaan vain eteläistä osaa eli Juudaa, jonka pääkaupunki oli Jerusalem. Traditionaalisen kronologian mukaan ajoitettu arkeologinen todistusaineisto ei kuitenkaan kerro yhteisestä israelilaisesta valtakunnasta ennen Jerobeamin aikaa.
Juuda oli kuivempaa ja karumpaa aluetta kuin Israel, joten sen asukasmäärä oli huomattavasti pienempi ja se oli Israelia heikompi. Toisaalta alue oli vuoristoisena ylänkönä paremmin suojassa valloittajilta kuin Israel, ja niinpä Juuda jäi pitempään nauttimaan itsenäisyydestä tai jonkinasteisesta autonomiasta.
Juudan kuningaskunta tuhoutui, kun Nebukadressar II valloitti Jerusalemin vuonna 597 eaa. ja pakkosiirsi sen väestön yläluokan ja käsityöläiset Babyloniaan. Myöhemmin Persian kuningas Kyyros II Suuri kuitenkin salli heidän palata Juudaan. Persialaisvallan aikana Juuda sai tietynasteisen itsehallinnon.
Norbert Kreyer
Norbert Kreyer (s. 18. maaliskuuta 1952) on saksalainen entinen Toyotan Formula 1 -tallin insinööri. Kreyer työskenteli Toyotalla vuodesta 1997 lähtien eri tehtävissä. Viimeisimpänä hän työskenteli tallin insinööriosaston johtajana. Hän sai potkut tallista loppuvuodesta 2004.
Sean Day
Sean Day (s. 9. tammikuuta 1998 Leuven, Belgia) on belgialaissyntyinen kanadalais-yhdysvaltalainen jääkiekkopuolustaja, joka edustaa NHL-seura Tampa Bay Lightningin organisaatiota. Elite Prospects -sivuston Curtis Joen mukaan Day on kahden suunnan puolustaja, jonka taitotaso on CHL:n eliittiä. Hän karvaa ahneesti, laukoo kovaa ja antaa hyviä syöttöjä. Joe mainitsee Dayn myös kokonaisvaltaiseksi ja innokkaaksi puolustajaksi, jolla on kuitenkin kehitettävää pienissä asioissa, joita syntyy ajoittain paineen alla.
Seuraura
Day syntyi kanadalaisille vanhemmille Belgiassa, kun hänen isänsä Keith työskenteli kansainvälisessä kemikaaliyhtiössä. Day asui sittemmin muutamia vuosia myös Singaporessa, jossa hän luisteli ensimmäisen kerran ostoskeskuksessa sijainneessa jääkiekkokaukalossa. Day muutti perheineen 4-vuotiaana Yhdysvaltain Michiganin Rochesteriin. Hänen kasvattajaseuransa on Detroit Little Caesars. Kauden 2011–2012 Day pelasi Honeybakedin junioreissa ja kauden 2012–2013 Compuressa, jossa hän toimi joukkueensa kapteenina.
Mississauga Steelheads varasi Dayn koko OHL:n varaustilaisuuden neljäntenä pelaajana kesällä 2013. Koska hän koki itsensä lähtökohtaisesti kanadalaiseksi, Day halusi muuttaa Kanadaan ja siirtyä pelaamaan sinne. Hän siirtyi kaudeksi 2013–2014 suoraan Steelheadsin OHL-joukkueeseen, joten Daysta tuli historian neljäs pelaaja, joka sai poikkeusluvalla pelata 15-vuotiaana CHL:ssä. Häntä aiemmin luvan ovat saaneet ainoastaan John Tavares (2005), Aaron Ekblad (2011) ja Connor McDavid (2012), joista jokainen on myöhemmin varattu koko NHL:n varaustilaisuuden ykkösenä. Dayn tulokaskausi OHL:ssä toi 60 runkosarjaottelussa tehot 6+10=16 ja neljässä playoff-ottelussa yhden syöttöpisteen. Hänet valittiin kauden päätteeksi liigan tulokkaiden toiseen tähdistökentälliseen.
Kaudella 2014–2015 Day teki OHL:n runkosarjassa 36 tehopistettä ja kaudella 2015–2016 22 tehopistettä. Hän pelasi jälkimmäisen kauden aikana myös CHL Top Prospects Gamessa. New York Rangers varasi Dayn lopulta kolmannella kierroksella 81. pelaajana NHL:n varaustilaisuudessa 2016. Hänestä tuli kaikkien aikojen ensimmäinen NHL:ään varattu belgialaissyntyinen pelaaja. Tosin samassa varaustilaisuudessa Dayta vain kaksi varausnumeroa myöhemmin varattiin myös historian ensimmäinen Belgiassa kiekko-oppinsa saanut pelaaja; maalivahti Wouter Peeters.
Kesken kauden 2016–2017, lokakuussa 2016 Mississauga Steelheads kauppasi Dayn, kesän 2019 kolmannen kierroksen ja kesän 2017 kuudennen kierroksen varausvuorot Windsor Spitfiresiin vaihdossa vuosien 2017 ja 2018 toisen kierroksen sekä kesän 2019 viidennen kierroksen ja kesän 2020 kolmannen kierroksen varausvuoroihin. Hän oli Spitfiresin eniten maaleja tehnyt puolustaja 12 osumallaan. Pudotuspeleissä Day jakoi joukkueen sisäisen tehotilaston voiton Julius Nättisen kanssa lukemalla +5. Spitfiresin kausi OHL:ssä päättyi neljännesvälieriin, mutta joukkue osallistui kuitenkin isäntäjoukkueena Memorial Cup -lopputurnaukseen, jonka Spitfires voitti.
Maaliskuussa 2017 Day teki kolmivuotisen tulokassopimuksen New York Rangersin kanssa.
Muuta
Dayn isoveli Graham pelaa hyökkääjänä Johnson & Wales Universityn yliopistojoukkueessa. Graham on syntynyt Yhdysvalloissa.
Toisinkoinen-palkinto
Toisinkoinen-palkinto on kirjallisuuspalkinto, joka myönnetään vuoden parhaalle kirjailijan toiselle kaunokirjalliselle teokselle. Palkinnon myöntää Helsingin yliopiston kotimaisen kirjallisuuden opiskelijoiden ainejärjestö Putkinotko ry. Voittajan valitsee seitsenhenkinen raati, johon kuuluu opiskelijoita fukseista maisterivaiheen opintoja suorittaviin. Palkintoa on jaettu vuodesta 2014 alkaen.
Valkeinen (Joutsa, Rutalahti)
Valkeinen on Keski-Suomessa Joutsassa Rutalahden kylän lähellä sijaitseva järvi.
Aarni Kivinen
Aarni Tuomas Kivinen (s. 30. maaliskuuta 1967 Vaasa) on suomalainen näyttelijä ja muusikko. Hän on naimisissa Auli Ahon kanssa ja pariskunnalla on kaksi lasta. Hänen veljensä on Ylen entinen toimitusjohtaja Lauri Kivinen.
Valkeinen (Joutsa, Rutalahti)
Maantietoa
Järven pinta-ala on 9,3 hehtaaria, se on 700 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,6 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järven vedenpinnan korkeus on 87,3 metriä mpy.
Aarni Kivinen
Aarni Kivinen valmistui Teatterikorkeakoulusta vuonna 1998.
Hän on näytellyt muun muassa televisiosarjoissa Rikospoliisi ei laula, Tahdon asia ja Paholaisen tytär. Toukokuusta 2008 huhtikuuhun 2010 Kivinen esitti Panu Kaukovaaraa televisiosarjassa Salatut elämät. Hän on myös Aarno-nimisenä hahmona Ari Wahlstenin romaanissa Kosteiden mestojen balladi. Kivinen näyttelee myös Roba-televisiosarjan (2012) ylikomisario Heikki Rantanivaa. Televisiosarjassa Ugrilampaat hän toimi käsikirjoittajana ja myös keksi sarjan nimen. Kivinen oli mukana Lapinlahden Linnuissa vuosina 2003–2006, soittiminaan saksofoni, poikkihuilu ja tinapilli.
Kivisellä ja Kari Malisella oli toukokuussa 2007 Suomenlinnassa esitys Viaporin vaietut tarinat. Vuoden 2008 alusta on Kivinen kuulunut Aboriginal Pig Band -kokoonpanoon. Lisäksi Aarni on toiminut lauluntekijänä Lapinlahden Linnuissa, Åttopojissa ja Suomenlinnan Suolakurkuissa, joihin hän myös kuuluu.
Pielinen
Pielinen (joskus myös Pielisjärvi, ) on Pielisen reitin keskusjärvi Vuoksen vesistössä Lieksan, Juuan, Nurmeksen ja Joensuun alueilla Pohjois-Karjalassa. Joensuussa sijaitseva osa on entistä Enon kuntaa. Se on Suomen neljänneksi suurin järvi. Nimensä Pielinen on saanut Pielniemestä, joka sijaitsee Pielisjoen itärannan reunassa Rukaveden pohjoispäässä. Nimeen sisältyvää sanaa pieli, joka merkitsee heinähaasian pystysalkoa tai oven ja ikkunan reunapuuta, on käytetty kuvaannollisessa merkityksessä reunaa tarkoittavana.
Järvi
Pielinen on luode–kaakkosuunnassa yli 90 km pitkä ja enimmillään jopa 30 km leveä, ja se on pinta-alaltaan Suomen neljänneksi suurin järvi. Sitä luonnehtivat rannoilla kohoavat jylhät vaarat ja suuret avonaiset järvenselät. Järven pinta-ala on 89 420 hehtaaria eli 894,2 km². Se on 104 kilometriä pitkä ja 30 kilometriä leveä. Sen tilavuus on 8 999 miljoonaa m³ eli 9,0 km³. Järven keskisyvyys on 10,1 metriä ja suurin syvyys on 61 metriä. Syvin kohta sijaitsee lähellä Paalasmaan saarta.
Saaret
Pielinen on saariston pirstoma, joten suuria selkiä löytyy järven eri osista. Järvessä on laskettu olevan 1491 saarta. Niiden yhteispinta-ala on 14 715 ha, mikä on noin 14,1 % järven kokonaispinta-alasta. Saarista 26 on yli neliökilometrin suuruisia, 288 yli hehtaarin suuruisia, 1 103 yli aarin ja loput 74 ovat alle aarin kokoisia. Niistä huomattavimmat ovat Paalasmaa, Kynsisaari, Porosaari, Iso Ristinsaari, Koveronsaari, Hattusaari, Satjanko ja Kelvänsaari.
Järvenosia
Järven pohjoispäässä sijaitsevat kaksi järven pääaltaasta erillistä järvenosaa. Lautiainen, joka on 8,7 kilometriä pitkä ja 2,7 kilometriä leveä, jää Nurmeksen Porokylässä Akkonsalmen taakse ja vain 2,1 kilometriä pitkä Nurmesjärvi aukeaa heti Mikonsalmen takana Nurmeksen keskustan itäpuolella. Lautiaisen pohjukkaan Ylikylään laskee Saramojoki.
Kuokkastenjärvi on erillinen järvenosa, joka alkaa Aronsalmesta ja se on 8,1 kilometriä pitkä ja 1,7 kilometriä leveä. Se sijaitsee järven luoteispään länsiosassa. Lahdenpohjukkaan laskevassa Pöyhölänjoen joensuussa Kuokkastenkosken voimalaitos. Lieksan kaupungin keskusta sijaitsee Mönninselän rannassa. Lahden pohjukka on järven pääakselin suuntaisena 14,5 kilometriä pitkä, mutta sen lahdensuu aukeaa kohtisuoraan Mahonselkänä, joka on viisi kilometriä leveä ja 6,5 kilometriä syvä. Jauhiainen on itärannalla Vuonislahden kylän ja yli 20 metriä leveän salmen takana sijaitseva järvimäinen lahti. Se on 5,1 kilometriä pitkä ja 2,0 kilometriä leveä.
Järven kaakkoispäässä Pielisjoen luusuassa sijaitsee Rahkeenvesi, joka jää Uimaharjun sillan kohdalla olevan Laiskanvirran taakse. Järvenosa on 4,6 kilometriä pitkä ja 1,4 kilometriä leveä. Rukavesi sijaitsee myös järven kaakkoispäässä ja se jää Laukkalansaaren ja Uimaharjun väliin. Se on 8,0 kilometriä pitkä ja 3,8 kilometriä leveä. Juuasta kahdeksan kilometriä kaakkoon sijaitsee Nunnanlahti, joka jää 3,6 kilometriä pitkän Vinkarinniemen taakse suojaan. Lahden pohjukassa sijaitsee Nunnanlahti. Erikoinen ja suojaisa järvenosa on Höljäkkä, jossa Retusaari ja sen saaristo peittää ulapalta taakseen kahdeksan kilometriä pitkän ja kapean alueen, jossa sijaitsee Kopraksen kylä.
Asutus ja liikenne
oikea|pienoiskuva|500x500px|Pielinen Kolilta nähtynäJärven rantaviivan pituus on 1 718 kilometriä, josta saarten rantaviivan yhteispituus on 948 kilometriä. Järven lounaisrannalla sijaitsee kuuluisa Koli ja Kolin kansallispuisto. Lisäksi järven rannoilla sijaitsevat Lieksan ja Nurmeksen kaupungit sekä Juuan kirkonkylä. Etelässä Rukaveden rannalla on Joensuun Uimaharjun taajama.
Vesistösuhteet
Järvi kuuluu Vuoksen vesistössä (vesistöaluetunnus 04) Pielisen reitin valuma-alueella (04.4) Pielisen alueeseen (04.41), johon Pielisen lähialue (04.411) kuuluu.
Vedenlaatu
Pielisen vedenlaatu on yleisen käyttökelpoisuusluokituksen mukaan hyvä, Lieksan Mönninselän osalta tyydyttävä.
Heroopolites
Heroopolites, egyptiläisittäin Wa-em-huu-ges-iabti , oli muinaisen Egyptin nomos eli maakunta tai hallintopiiri. Se sijaitsi Ala-Egyptissä ja oli numeroltaan kyseisen alueen kahdeksas nomos.
Nomoksen alkuperäisen egyptinkielisen nimen suomennos on ”Itäharppuuna”. Nimestä esiintyy tutkimuksessa lukuisia erilaisia lukutapoja ja translitteraatioita, jo mainitun lisäksi myös muun muassa Wa-m-huu-iabet, Ḥui-ges Iabti, Ḥui-ges Aabti ja A-bt. Tutkimuksessa nomokseen viitataan usein tunnuksella L08.
Maantiede
Heroopoliteen nomos oli yksi Ala-Egyptin kahdestakymmenestä nomoksesta, ja se oli numeronsa mukaisesti alueen kahdeksas nomos. Nomos sijaitsi Niilin suiston itälaidalla Niilin Pelusiakos-suuhaaran eli Pelusionin suuhaaran itäpuolella. Sen eteläpuolella sijaitsi Heliopoliteen nomos (L13) ja pohjoispuolella Arabian nomos (L20).
Nomoksen pääkaupunki (mētropolis) oli Heroopolis eli Patumos tai Pithom, egyptiläisittäin Per-Atum.
Historia
Heroopoliteen nomos oli olemassa egyptiläisellä nimellään Egyptin faaraodynastioiden kaudella. Kreikkalaisen nimensä se sai hellenistisellä kaudella eli Ptolemaiosten aikana, jolloin se nimettiin tuolloisen pääkaupunkinsa mukaan. Nimi oli käytössä Egyptin kreikkalais-roomalaisena aikana. Tutkimuksessa nomoksesta käytetään usein tunnusta L08, jolla siihen voidaan viitata nimenmuutoksista riippumatta.
Heroopoliteen nomos ja viereinen Meteliteen nomos (L07) luettiin jollakin tavalla yhdeksi alueeksi, jossa Metelites muodosti länsiosan ja Heroopolites itäosan. Tämä tulee myös ilmi niiden egyptinkielisistä nimistä ”Länsiharppuuna” ja ”Itäharppuuna”. Antiikin ajan lähteistä nomoksen mainitsee Klaudios Ptolemaios.
Nomoksen pääjumalia oli Per-Atumin Atum. Faarao Senusret I:n niin kutsutussa Valkoisessa kappelissa nomoksen jumalana esiintyy Meteliteen ja Heroopoliteen jakamana ”harppuuna ja nauha”.
Reunanylityslause
Reunanylityslause on topologiaan liittyvä seuraava tulos: Olkoon X topologinen avaruus, osajoukko E\subset X yhtenäinen ja A\subset X. Jos E kohtaa sekä A:n että :n, niin E kohtaa myös A:n reunan \partial A.
Todistus
Vaihtoehtoinen todistus:
Olkoon ja  (oletukset). Nyt. Tutkitaan sitten leikkauksia ja.
, joka on vastaoletuksen ja sulkeuman määritelmän nojalla \emptyset. , joka on vastaoletuksen ja säännon nojalla \emptyset.
Joukko E siis separoituu, joten se ei ole yhtenäinen. Tämä on ristiriita. Täten alkuperäinen väite on tosi. \square
Kotini on taivahassa
Kotoni on taivahassa on Leonard Typön vuonna 1902 Siionin kansan matkalaulut -kokoelmassa julkaistu laulu.
Laulun melodia on suomalainen kansansävelmä. Laulu on käännetty sekä ruotsiksi että englanniksi.
Chilentuoksusetri
Chilentuoksusetri (Austrocedrus chilensis) on sypressikasvien heimoon (Cupressaceae) kuuluva havupuulaji. Se on sukunsa ainoa laji. Chilentuoksusetri on ainavihanta puu, joka kasvaa luonnonvaraisena Etelä-Amerikan eteläosien Andien rinteiden vuoristometsissä. Suotuisalla paikalla se voi kasvaa noin 25-metriseksi puuksi, mutta voi esiintyy kuivilla ja kallioisilla rinteillä pensasmaisenakin. Lajin piirteitä ovat pienet nelisuomuiset kävyt ja litteät versot, joiden laitalehdet ovat huomattavasti niiden keskilehtiä suurempia. Nimestään huolimatta chilentuoksusetri ei ole sukua mäntykasveihin (Pinaceae) kuuluville varsinaisille setreille, eikä nykytieteen käsityksen mukaan kovin läheistä sukua edes sypressikasvien tuoksusetreille (Calocedrus).
Nimet
Suvun tieteellinen nimi Austrocedrus on muodostettu latinan sanoista australis (eteläinen) ja cedrus (setri). Tieteellinen lajinimi chilensis ja suomenkielinen nimi viittaavat Chilen valtioon, mistä laji kuvattiin tieteelle. Kasvin kotiseudulla Chilessä ja Argentiinassa siitä käytetään espanjankielisiä nimityksiä ciprès (sypressi) ja ciprès de la Cordillera (Kordillieerien sypressi).
Kuvaus
Chilentuoksusetri on ainavihanta yksi- tai monirunkoinen puu. Se kasvaa yleensä 15–20 metriä korkeaksi, mutta voi olosuhteista riippuen jäädä pensasmaiseksikin. Suurimmat yksilöt ovat noin 25 metriä korkeita ja rungon rinnankorkeusläpimitaltaan noin 1,5 metriä leveitä. Latvuksen muoto vaihtelee kartiomaisesta pyöristyneeseen. Oksat ovat latvuksen alemmissa osissa vaakasuuntaisesti siirottavia, mutta lähellä latvaa yleensä kärjestään kohenevia. Versot haarautuvat tavallisesti vastakkaisina tai lähes vastakkaisina pareina. Kasvuversojen haarat levittäytyvät usein tasossa muodostaen litteitä versostoja. Pitkälti johteisten lehtikantojen peittämä versoranka saa ensin puna- tai oranssinruskean värityksen, mutta muuttuu myöhemmin harmaaksi. Rungon aluksi sileä kuori hilseilee pitkinä liuskoina. Vanhemmiten kuoresta tulee suomumaisina levyinä halkeilevaa uurteista kaarnaa.
Chilentuoksusetri on yleensä kaksikotinen, jolloin hede- ja emikukinnot kehittyvät eri kasviyksilöihin, mutta jotkin yksilöt saattavat tuottaa sekä hede- että emikukintoja. Kukinnot kehittyvät yksittäin versojen kärkiin.
Hedekukinto eli hedekäpy on yleensä viidestä seitsemään millimetriä pitkä ja kahdesta kolmeen millimetriä leveä. Se koostuu 12–20 rankaan ristikkäin vastakkaisesti asettuneesta hedelehdestä. Hedelehdet ovat limittäisiä ja muodoltaan hieman kilpimäisiä, mutta kärjestään pitkäsuippuisia. Hedelehden abaksiaalisella pinnalla eli alapinnalla on kolmesta neljään siitepölyä tuottavaa pölylokeroa.
Emikukinto eli käpy on muodoltaan pitkänpyöreän munanmuotoinen ja kypsänä yleensä 7–14 millimetriä pitkä sekä neljästä seitsemään millimetriä leveä. Käpy koostuu neljästä käpysuomusta, jotka ovat asettuneet rankaan kahdeksi ristikkäin vastakkaiseksi pariksi. Yksittäinen käpysuomu muodostuu yhteenkasvettuneesta emisuomusta ja peitinsuomusta. Käpysuomussa on subapikaalinen peitinsuomun kärjestä muodostuva ota. Kävyn kaksi käpysuomuparia ovat keskenään hyvin erikokoisia. Ainoastaan kärjenpuoleinen käpysuomupari on hedelmällinen ja tuottaa siemeniä. Kärjenpuoleisen suomuparin käpysuomut ovat noin kaksi kertaa tyvenpuoleisen parin suomujen kokoisia. Käpysuomujen avauduttua kävyn rangan kärki erottuu kärjimmäisen suomuparin välissä kahdesta kolmeen millimetriä pitkänä kartiomaisena tai nuijamaisena ulokkeena, jota kutsutaan columellaksi. Yksi käpy tuottaa tavallisesti kahdesta neljään siementä.
Siemen on kulmikkaan munanmuotoinen ja keskimäärin noin neljä millimetriä pitkä sekä 2,5 millimetriä leveä. Siemenellä on kaksi hyvin erikokoista lenninsiipeä, joista suurempi on kuudesta kahdeksaan millimetriä pitkä ja pienempi surkastunut.
Luokitus
Chilentuoksusetri on sypressikasvien heimon alaheimoon Callitroideae kuuluva havupuulaji. Se kuvattiin tieteellisesti alun perin eri alaheimoon kuuluvan tuijien suvun (Thuja) lajina, luokiteltiin 1800-luvulta 1950-luvulle yleensä sukuun Libocedrus, ja lopulta siirrettiin omaan yksilajiseen sukuunsa vuonna 1954. 2000-luvulta alkaen tehtyjen Molekyylibiologisten genetiikan tutkimusten mukaan chilentuoksusetri ei ole erityisen läheistä sukua Libocedrus-suvunkaan kanssa. Genetiikan perusteella chilentuoksusetri muodostaa yksin sisarryhmän kladille, joka sisältää kaikki muut Callitroideae-alaheimon kasvit sukua Papuacedrus lukuun ottamatta.
Elinkierto
Chilentuoksusetri voi elää satoja vuosia vanhaksi. Korkein vuosilustoista laskettu ikä on ollut noin 850 vuotta, mutta joidenkin tarkasti mittaamattomien puiden on väitetty olevan noin 1 500 vuotta vanhoja. Chilentuoksusetrin luonnollinen lisäys voi tapahtua suvullisesti siemenistä, mutta myös suvuttomasti taivukkaista.
Levinneisyys
Chilentuoksusetri kasvaa luonnonvaraisena Etelä-Amerikan eteläosissa Andien vuoristossa leveysasteelta 32° S leveysasteelle 44° S. Sitä esiintyy Chilessä Biobíon, Araucanían, Los Lagosin, Maulen, O'Higginsin ja Santiagon alueiden sekä Argentiinassa Chubutin, Neuquénin ja Río Negron maakuntien alueilla.
Elinympäristö ja ekologia
pienoiskuva|Chilen [[Biobíon alue|Biobíon Antucovuoren rinteillä on laajoja chilentuoksusetrimetsiä. ]]
Chilentuoksusetri kasvaa monentyyppisissä vuoristometsissä. Lajin levinneisyysalue on huomattavan pitkä pohjois-eteläsuunnassa ja käsittää useita eri ilmastotyyppejä. Sen elinalueet sijaitsevat 100–2 200 metrin korkeudella merenpinnan yläpuolella. Levinneisyysalueensa pohjoisosien välimerenilmastossa chilentuoksusetri kasvaa tyypillisesti korkealla vuorten länsirinteillä, kun taas alueen eteläosien viileässä aroilmastossa se kasvaa yleensä itärinteillä.
Chilentuoksusetri muodostaa monesti yksilajisia metsiköitä. Se kasvaa usein myös sekametsissä, joiden toinen valtapuulaji on tummaetelänpyökki (Nothofagus dombeyi). Lajin levinneisyyden pohjoisosissa Chilessä sen seuralaislajeja voivat olla suopapuu (Quillaja saponaria), Cryptocarya alba, Kageneckia oblonga ja Lithraea caustica. Etelämpänä se kasvaa monesti kiilaetelänpyökin (Nothofagus obliqua) kanssa sekä varsinkin jokilaaksoissa chilenpodokarpuksen (Prumnopitys andina) kanssa. Etelässä Argentiinassa chilentuoksusetrin seuralaislajistoon kuuluvia puita ja pensaita ovat chilenaraukaria (Araucaria araucana), chilenkelasti (Maytenus boaria), Maytenus chubutensis, chilenloimunokka (Embothrium coccineum), Lomatia hirsuta ja useat etelänpyökkilajit (Nothofagus).
Chilentuoksusetri menestyy usealla eri maannostyypillä. Se on lajina vähemmän vaativa kasvualustansa suhteen kuin monet muut elinalueensa puulajit. Puu kasvaakin levinneisyysalueensa sateisissa eteläosissa usein tuliperäisillä, hiekkakivi- tai graniittikallioilla, joilla kilpailevat lajit eivät selviä, kun taas paremmalla maalla samassa ilmastossa chilentuoksusetri ei yleensä pysty kilpailemaan nopeakasvuisempien etelänpyökkien kanssa. Patagonian arojen reuna-alueiden kallioilla pienikokoiseksi jäävä chilentuoksusetri on usein ainoa paikalla ollenkaan menestyvä puulaji.
Chilentuoksusetriä pidetään jossakin määrin pioneeripuulajina ekologisessa sukkessiossa, koska se levittäytyy nopeasti luonnonmullistusten raivaamille alueille.
Merkitys ihmiselle
Chilentuoksusetrin tuoksuvaa ja kestävää puuta käytetään puurakentamiseen, sisustukseen ja huonekalujen valmistukseen. Lajia on käytetty harvakseltaan myös koristepuuna, ja koristekäyttöön jalostetuista lajikkeista on mainintoja 1800-luvulta, mutta nämä ovat saattaneet sittemmin kadota. Istutettuna laji muodostaa usein luonnonvaraisista puista poikkeavan pystyoksaisen latvuksen, samalla tavalla kuin laajemmin koristepuuna käytetty oregonintuoksusetri (Calocedrus decurrens).
Uhat ja suojelu
Kansainvälinen luonnonsuojeluliitto (IUCN) on määritellyt uhanalaisuusluokituksessaan chilentuoksusetrin silmälläpidettäväksi lajiksi. Laji on toistaiseksi ollut suhteellisen runsaslukuinen, mutta jatkuvat metsänhakkuut ovat jatkuvasti supistaneet sen elinalaa. Lisäksi luontaiset chilentuoksusetrimetsät on korvattu monin paikoin istutusmetsillä, joissa kasvatetaan metsäteollisuuden käyttöön pohjoiselta pallonpuoliskolta tuotuja mäntyjä (Pinus) ja australialaisia eukalyptuksia (Eucalyptus).
Maatalousyrittäjien eläkelaitos
Maatalousyrittäjien eläkelaitos eli Mela hoitaa maatilayrittäjien sekä apurahansaajien sosiaaliturvaa. Mela huolehtii lakisääteisistä työeläke- ja työtapaturmavakuutuksista, minkä lisäksi se hoitaa vapaa-ajan tapaturmavakuutusta, ryhmähenkivakuutusta, luopumistukea, Mela-sairauspäivärahaa, maatalouslomitusta ja antaa työhyvinvointi- ja työturvallisuusopastusta. Melalla on 62 000 työelämässä olevaa asiakasta ja 119 000 eläkkeen- tai tuensaajaa.
Rahoitus
Valtio myöntää eläkkeiden ja muiden etuuksien hoitamiseen vuosittain 737 miljoonaa euroa. Tämän lisäksi valtiolta tulee maatalouslomituksen hoitamiseen 157 miljoonaa euroa. Vakuutusmaksuja kertyy vuodessa 195 miljoonaa euroa. Muut eläkelaitokset maksavat korvausta muualta kertyneistä eläkkeistä 103 miljoonaa euroa. Sijoitustuotto on keskimäärin 19 miljoonaa euroa vuodessa.
Jarmo (arkeologia)
Jarmo (Qal'at Jarmo) on varhainen maanviljelykylä noin vuodelta 7 000 eaa. Kurdistanissa, Irakissa. Kylä oli Zagrosvuorten rinteillä Kirkukista itään, nykyisen As-Sulaimaniyyan maakunnan alueella. Paikkaa pidettiin pitkään vanhimpana tunnettuna maanviljelykylänä. Ennen Jarmon löytymistä ajateltiin, että maanviljely olisi alkanut Egyptin ja Kaksoisvirtainmaan jokilaaksoissa. Jarmo sijaitsee tammivyöhykkeellä 800 metrin korkeudessa. Siellä harjoitettiin varhaista sadeviljelyä.
De jure
De jure tai de iure on ilmaus, joka sananmukaisesti tarkoittaa ”lakiin perustuen”. Sen rinnalla esiintyy termi de facto, joka viittaa käytäntöön.
De jure kuvaa poliittista tilannetta, jossa valtiolla tai muulla poliittisella toimijalla on laki tai sopimus asiasta. Esimerkiksi Suomessa on de jure kaksi kansalliskieltä, jotka yleensä luetaan virallisiksi kieliksi, joita on voitava käyttää viranomaisen kanssa asioitaessa, kun taas esimerkiksi Yhdysvalloissa ei ole de jure virallisia kieliä. Ilmaus sisältää usein piiloviestin siitä, että tosiasiassa, de facto, asia ei ole aivan yksinkertainen.
Asiaa voidaan havainnollistaa siten, että vaikka Suomessa on de jure kaksi virallista kieltä, ei moni suomalaisista todellisuudessa, de facto, osaa käyttää kuin suomea.
Lähteet
Liste de locutions latines
Barfleur
Barfleur [baʁflœʁ] on Ranskan kunta Normandian alueella Manchen departementissa. Englannin kanaalin rannalla, Cotentinin niemimaan koilliskulmassa sijaitsevan kunnan asukasluku vuonna 2014 oli 600. Sen pinta-ala on vain 60 hehtaaria, mikä tekee siitä Manchen departementin pienimmän kunnan.
Kunta kuuluu departementissaan Val-de-Sairen kantoniin Cherbourg-Octevillen arrondissementissa.
Barfleur kuuluu kauneimpien ranskalaiskylien järjestöön Les Plus Beaux Villages de France.
Matkus (Joutsa)
Matkus, tai myös Matkusjärvi, on Keski-Suomessa Joutsassa Rutalahden lähellä sijaitseva järvi.
Maantietoa
Järven pinta-ala on 23 hehtaaria, ja se on 800 metriä pitkä ja 600 metriä leveä. Järvellä ei ole kartan mukaan saaria. Sen rantaviivan pituus on 4,2 kilometriä ja rannat ovat alavaa metsämaata. Vain eteläpäässä kohoava Matkusvuori, joka yltää 155 metrin korkeuteen mpy., näkyy selvästi järvelle. Sen rannoilla sijaitsee neljä vapaa-ajan asuntoa, joille tulee tiet yhdystieltä 6131.
Leivonmäen kansallispuisto
Järven rannat, mökkipalstoja lukuun ottamatta, kuuluvat Leivonmäen kansallispuistoon. Osa metsistä on liitetty Natura 2000 -hankkeessa Haapasuo–Syysniemi–Rutajärvi–Kivijärvi- suojelualueeseen (5 063,8 hehtaaria, FI0900074).
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järvi on Rutajoen läpivirtausjärvi. Järven vedenpinnan korkeus on 116,2 metriä mpy.
Transylvanian Tapes
Transylvanian Tapes on The 69 Catsin debyyttialbumi, joka julkaistiin 8. toukokuuta 2014.
Ashraf Amgad Elseify
Elseify oli mukana vuoden 2013 MM-kilpailuissa Moskovassa, jossa hän jäi karsintaan. Vuoden 2015 MM-kilpailuissa Pekingissä hän selviytyi finaaliin sijoittuen yhdeksänneksi. Rio de Janeiron olympialaisissa 2016 hän oli kuudes tuloksella 75,46. Hän karsiutui loppukilpailusta Lontoon MM-kilpailuissa 2017, oli yhdeksäs Dohan MM-kilpailuissa 2019 ja karsiutui loppukilpailusta vuonna 2021 järjestetyissä Tokion olympialaisissa.
Elseify voitti kultaa Aasian kisoissa 2018 tuloksella 76,88. Vuosien 2015 ja 2019 Aasian-mestaruuskilpailuista Elseify saavutti hopeaa ja vuoden 2013 Frankofonisista kisoista pronssia.
Elseifyllä on kaksi alle 20-vuotiaiden MM-kultaa vuosilta 2012 ja 2014. Vuoden 2012 MM-kilpailuissa hän heitti nykyisinkin voimassa olevan nuorten maailmanennätyksen. Hän voitti vuosina 2012 ja 2014 myös nuorten Aasian-mestaruuden.
Elseify on syntynyt Egyptissä, ja hän voitti 15-vuotiaana maan nuorten mestaruuden. Hänet kutsuttiin sen jälkeen Qatariin harjoittelemaan, ja hän edusti maata ensimmäisen kerran vuonna 2012.
Hiilenjärvi
Hiilenjärvi on Keski-Suomessa Joutsassa Rutalahden kylän lähellä sijaitseva järvi.
Maantietoa
Järven pinta-ala on 18,3 hehtaaria, ja se on 1,2 kilometriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 2,9 kilometriä.
Selkeen kartano
Selkeen kartano on kuningas Kustaa II Aadolfin vuonna 1613 perustama entinen kuninkaankartano Sastamalan Mouhijärvellä. Se sijaitsee Mouhijärven keskustaajaman ja Tampere–Pori-valtatien tuntumassa Mätikköjärven länsipuolella.
Alive III
Alive III on yhdysvaltalaisen hard rock -yhtye Kissin livealbumi, ja se on yhtyeen kolmas osa Alive!-livealbumin vuonna 1975 aloittamaa Alive-konserttitallenteiden sarjaa. Albumi julkaistiin 18. toukokuuta 1993, ja sen on tuottanut jo 1970-luvulla yhtyeen kanssa työskennellyt Eddie Kramer.
Selkeen kartano
Historia
Selkeen kartano perustettiin vuonna 1613, kun Kustaa II Aadolf antoi kruunun haltuunsa ottaman maatilan Mouhijärven Selkeen kylästä sotapäällikkönä kunnostautuneen skotlantilaisen everstin William Ogilwien leskelle Barbara Kinnardille. Muutaman vuoden kuluttua siihen liitettiin koko kylä seitsemän manttaalin kartanoksi, jolloin haltijana oli Kinnardin toinen puoliso eversti Samuel Cockburn. Kuninkaankartanona toimiessaan Selkee ei ollut perintötila, vaan sen omistajat määrättiin aina uudelleen. Heihin lukeutuivat muun muassa sotamarsalkka Åke Tott ja vapaaherra Hans Wachtmeister. Selkee oli kuninkaankartanona noin 70 vuoden ajan, kunnes palautui kuninkaan omistukseen reduktion yhteydessä.
Unity Mitford
thumb|[[Nancy Mitford|Nancy, Unity ja Diana Mitfordin hautakivet.]]
Selkeen kartano
Historia
Seuraavaksi kartanosta tuli Porin läänin jalkaväkirykmentin komentajan virkatalo vuonna 1684. Mouhijärvellä piti myös majaansa rykmentin henkivartiokomppania, jonka upseereilla oli paikkakunnalla omat virkatalot. Kartanon vanha päärakennus tuhoutui tulipalossa helmikuussa 1758, jonka yhteydessä viisi säätyläislasta sekä rykmentin komentaja eversti Hans von Dellwig saivat surmansa. Dellwigin hirsinen hautakarmi sijaitsee Mouhijärven vanhalla hautausmaalla ja sen seinässä on myös tapauksesta kertova muistolaatta uhrien nimineen. Uusi päärakennus valmistui 1786, mutta rykmentin komentopaikkana se ehti toimia vain vuoteen 1793 saakka, jonka jälkeen virkatalo siirtyi Mietoisiin Saaren kartanoon. Seuraavaksi kartano toimi vuokratilana, kunnes paikalle perustettiin valtion Laidunkoeasema (myöhemmin Maatalouden tutkimuskeskuksen Sata-Hämeen tutkimusasema) vuonna 1933. Se oli toiminnassa vuoteen 1993 saakka, jonka jälkeen kartanon omistajaksi tuli Mouhijärven Osuusmeijeri. Meijerin mentyä konkurssiin vuonna 1999 Selkeen kartano siirtyi yksityisomistukseen ja sen tiloissa on toiminut muun muassa sveitsiläisen yrittäjän omistama juustola. Vuonna 2014 kartano on jälleen ollut myynnissä.
Alive III
Albumi julkaistiin vinyyli- ja CD-levynä, ja se ylitti kultalevyrajan Yhdysvalloissa vuonna 1994. Albumilla vaikuttaa Kissin silloinen kokoonpano, jonka muodostivat laulaja ja rytmikitaristi Paul Stanley, laulaja ja bassokitaristi Gene Simmons, soolokitaristi Bruce Kulick sekä rumpali Eric Singer.
Unity Mitford
Unity Valkyrie Mitford (8. elokuuta 1914 – 28. toukokuuta 1948) oli englantilainen aristokraatti sekä Adolf Hitlerin ihailija ja ystävä.
Unity Mitford syntyi äärioikeistolaisen ja eksentrisen paronin David Bertram Ogilvy Freeman-Mitfordin johtamaan seitsenlapsiseen perheeseen, jossa oli kuusi tytärtä ja yksi poika. Mitfordin sisarukset nousivat aikanaan otsikoihin. Yksi sisaruksista, Jessica meni naimisiin Winston Churchillin kommunistisukulaisen kanssa ja toinen, Diana nai Sir Oswald Mosleyn, Ison-Britannian fasistipuolueen johtajan. Unitysta tuli Hitlerin ystävä ja ihailija.
Saksan hyökättyä Puolaan ja Ison-Britannian julistettua sodan Saksalle Unity yritti itsemurhaa Münchenin Englantilaisessa puistossa 3. syyskuuta 1939. Hän ampui itseään kahdesti pienikaliiperisella pistoolilla, mutta jäi henkiin. Hitler lähetti parhaiksi tietämänsä lääkärit hoitamaan Unitya ja lähetti tämän erikoisjunavaunussa takaisin Englantiin terveydentilan ollessa riittävän hyvä. Unity ei koskaan toipunut haavoistaan, ja hän kuoli naimattomana 1948.
Grunewaldturm
thumb Grunewaldturm on näkötorni Berliinin kaupungin alueella sijaitsevassa Grunewaldin metsässä Grunewaldin kaupunginosassa. Torni sijaitsee Karlsberg-kukkulan rinteessä, Haveljoen rannalla.
Tornin korkeus on 55 metriä. Näköalatasanne sijaitsee 36 metrin korkeudessa tornin juurelta ja 86 metriä Havelin pinnan yläpuolella. Hyvällä säällä tornista voi nähdä Potsdamiin saakka.
Vintiöt
Vintiöt on suomalainen vuosina 1994–1995 ja 2003 MTV3-kanavalla esitetty sketsisarja. Sarjan sketsejä käsikirjoittivat aluksi kaikki sarjan näyttelijät ja myöhemmin Niko Saarela ja Kari Hietalahti. Sarjan ohjasi Aleksi Mäkelä. Vintiöiden tuottajana toimivat Harlin/Selin ja myöhemmin Solar Films.
Sarja jatkoi suomalaisen pöhköhuumorin kuten Pulttibois- ja Kummeli-sketsisarjojen jalanjäljillä. Sarja oli suosittu ja erottui monien mielestä edukseen television lukuisten sketsiohjelmien joukosta ja muiden sketsiohjelmien tapaan levitti nuorison käyttöön uusia hokemia, kuten ”Asiaa!”, ”Anna mennä, Aanna mennä!”, ”Nyt lähet kyllä lusimaan” ja ”Kuka on kingi?”. Sarjan sketsit perustuivat usein stereotypioihin ja parodioihin.
Vintiöitä tehtiin vuosina 1994–1995 yhteensä 27 jaksoa. Näistä jaksoista tehtiin kuusiosainen koostesarja Vintiöiden kosto. Vintiöille tehtiin uusia jaksoja nimellä Vintiöt – Ten Years After vuonna 2003 yhteensä 12 jakson verran.
Anna mennä!
Kaksi miestä painostaa peruskansalaista tekemään asioita, kuten hyppäämään katolta tai hakkaamaan muita ihmisiä, kunnes lopulta tämä tekee sen.
Armas Tanska ja Charmé
Armas Tanska on hahmo, joka kulkee ympäri kaupunkia tuulipuvussaan pitäen kädessään Charmé-hanskaa, jota hän pitää itse elävänä. Charmen koko nimi on Charme Asserdahl ja se on (Tanskan omien sanojen mukaan) peuran ja marsun risteytys. Tanska oli lääkärin luona kunnes lääkäri käski jättää Tanskan Charme hanskan hänen luokseen ja poistuvan tämän hetken ajan vedoten tutkivansa Charmen. Lääkäri kuitenkin soitti ylilääkärille että hakee Tanskan käytävästä ja lähettävän tämän Kuopion Niuvanniemen sairaalaan. Lääkäri laittaa Charmen käteen kunnes hän itse alkaa seota ja hoitaa tätä kuin aitoa lemmikkiä.
Eesti Aerobic
Virolainen jumppaohjelma jossa Kaido Kuukap ja "võimlemise kärbsed" (suom. "jumppakärpäset") -jumpparyhmä esittävät taitonsa.
Selkeen kartano
Rakennukset
Selkeen kartanon nykyinen päärakennus on peräisin vuodelta 1786. Se on rakennettu Turun kaupunginarkkitehdin C.F. Schröderin laatimien everstin virkatalon mallipiirustusten mukaan. Rakennuksen ulkoasua on muutettu 1800-luvun lopun ja 1930-luvun korjauksissa. Pihapiiriin kuuluu myös kaksi sitä rajaavaa siipirakennusta, jotka on ilmeisesti rakennettu 1700–1800-lukujen vaihteessa. Päärakennusta on entisöity viimeksi vuonna 1980 ja sen pihapiirissä ovat myös muun muassa 1937 valmistunut vierastalo, 1939 rakennettu navetta sekä 1958 valmistunut saunarakennus. Kartanon puisto, josta avautuu näkymä alapuoliseen Mätikköjärven kulttuurimaisemaan, on pinta-alaltaan noin 3,5 hehtaaria.
Vuoksi
thumb|275px|Vuoksen Imatrankoski syyskuussa 2012 thumb|275px|Vuoksi [[Karjalankannas|Karjalankannaksella, Antreassa.]] pienoiskuva|Svetogorskin voimalaitos pienoiskuva|Kiviniemen koski pienoiskuva|Näkymä pääuomalle Jääskessä pienoiskuva|Taipaleenjoen suu Vuoksi on Saimaasta Laatokkaan virtaava Vuoksen vesistön laskujoki. Se alkaa Suomen puolella Etelä-Karjalassa Imatran kaupungista ja se siirtyy jo 13 kilometrin jälkeen Venäjän puolelle Leningradin alueelle. Aluksi se virtaa Viipurin piirissä ja alajuoksulla se vaihtuu Käkisalmen piiriin. Joki on bifurkaatiojoki, eli se laskee Laatokkaan kahta vesireittiä myöten. Joen pääuoman pituus on kartasta mitattuna 153 kilometriä.
Grunewaldturm
Tornin juurella toimii nykyään ravintola.
Vuoksi
Joen kulku
Vuoksi on kaksihaarainen laskujoki, jonka pääuoma alkaa Imatralta ja jatkuu Venäjällä lähes Kiviniemeen asti. Tästä jatkaa päähaara kohti kaakkoa ja laskee Laatokkaan Metsäpirtissä. Sivuhaara poikkeaa kohti pohjoista ja laskee Laatokkaan kahta suuhaaraa pitkin Käkisalmessa. Sivuhaaran veden virtaamat ovat murto-osa päähaaran virtaamista.